ર૦૦પમાં કેન્દ્રની તત્કાલીન યુપીએ સરકારે અમલમાં મૂકેલી મહાત્મા ગાંધી રાષ્ટ્રીય રોજગાર બાંયધરી યોજના (મનરેગા) વિવાદો વચ્ચે પણ સફળ પુરવાર થઈ રહી છે. ર૦૧૪માં નવી ચૂંટાયેલી કેન્દ્ર સરકારે પ્રથમ તો આ યોજનાએ યુપીએ સરકારની નિષ્ફળતા જ ગણાવી હતી, પરંતુ ગ્રામ્ય વિસ્તારોમાં ગેરંટેડ રોજગારી પૂરી પાડતી આ યોજનાનું મહત્ત્વ સમજ્યા બાદ સરકારે આ વર્ષના બજેટમાં સૌથી વધુ રકમ આ યોજનાને ફાળવી છે. સાથે જ તેની રોજગારી અને દિવસોમાં પણ વધારો કર્યો છે. જેનો ગ્રામ્ય રોજમદારોને સૌથી વધુ લાભ મળી શકશે.